AGF: ‘Det er en helt fantastisk dag i dag’ - KSDH - AGF Fanside
december 2, 2019 december 2, 2019 - by Henrik Rothenbücher - 1 Comment
AGF-fansene havde knap nok fået armene ned efter Aminis afgørende scoring i overtiden i går, før de kunne hæve dem igen.
Tidligere i dag inviterede Aarhus Borgmester Jacob Bundsgaard til pressemøde og på dagsordenen var et nyt stadion til AGF.
Borgmesteren kunne fortælle, at Salling Fondene samt rigmanden Henrik Lind var klar til at smide en halv milliard kroner i projektet, og dermed ser det endelig ud til, at Aarhus får et nyt fodboldstadion uden en løbebane.
Hos AGF har direktør Jacob Nielsen og bestyrelsesformand Lars Fournais været blandt dem, der har råbt allerhøjst om, at Aarhus burde få et nyt og moderne fodboldstadion, og der var da også stor begejstring at spore hos dem, da Aarhus Stiftstidende talte med dem tidligere på dagen.
“Vi skal bygge nordens bedste fodboldstadion. Det kan blive et helt fantastisk projekt, som vil blive en kæmpe gevinst for hele byen,” lød det fra AGFs bestyrelsesformand til Stiften, mens Jacob Nielsen kaldte det en helt fantastisk dag.
Selvom AGF vil være den primære bruger af et nyt stadion, så vil Jacob Nielsen ikke tillade sig at stille krav, men han håber, at klubben bliver hørt.
“Vi kan ikke tillade os at stille krav. Det er ikke vores stadion. Jeg håber, vi bliver hørt. Men vi er ekstremt taknemmelige for de donationer, som Salling Fondene og Lind Invest står bag. Og så må det være dem, der spørger os. Vi er ikke i en position, hvor vi kan stille krav,” siger AGF-direktøren til Stiften.dk.
Det er fortsat ikke besluttet, hvornår et nyt stadion skal stå klar.
Previous Article Breaking: Private er klar med halv milliard til nyt stadion
Next Article Startopstillingen mod Lyngby – To nødvendige ændringer
One Comment on “AGF: ‘Det er en helt fantastisk dag i dag’”
yeezy supply siger:
maj 16, 2020 kl. 10:59
Thanks for all of the efforts on this blog. Ellie really likes setting aside time for research and it’s really easy to understand why. A lot of people hear all concerning the powerful tactic you deliver useful suggestions on your web blog and even attract contribution from other ones on the area of interest then our own child is in fact learning a whole lot. Take pleasure in the remaining portion of the year. Your performing a really great job.